**Ministru kabineta noteikumu projekta**

**„Grozījumi Ministru kabineta 2003.gada 11.februāra noteikumos Nr.71 „Privatizācijas sertifikātu piešķiršanas un privatizācijas sertifikātu kontu atvēršanas noteikumi”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma "Par privatizācijas sertifikātiem" 4.panta pirmā un devītā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Šā gada 1.janvārī spēkā stājās likums „Grozījumi likumā „Par privatizācijas sertifikātiem””. Saskaņā ar likuma „Par privatizācijas sertifikātiem” 1.panta 10. un 11.punktu privatizācijas sertifikātu kontu apkalpošana un privatizācijas sertifikātu aprites administrēšana ir valsts pārvaldes uzdevumi. Tāpat atbilstoši šī likuma 3.1panta pirmajai daļai, Ministru kabinets normatīvajos aktos noteiktajos gadījumos un kārtībā var deleģēt privātpersonai privatizācijas sertifikātu kontu apkalpošanu un privatizācijas sertifikātu aprites administrēšanu. Savukārt šā panta otrajā daļā ir noteikts, ka izdevumi, kas saistīti ar deleģēto valsts pārvaldes uzdevumu izpildi, Ministru kabineta noteiktajā kārtībā tiek segti no ieņēmumiem par privatizācijas sertifikātu konta apkalpošanu un rezerves fonda līdzekļiem, kas izveidots, pamatojoties uz likumu “Par valsts un pašvaldību īpašuma objektu privatizāciju”. Saskaņā ar likuma „Par privatizācijas sertifikātiem” pārejas noteikumu 11.punktu kredītiestādes, kuras līdz šā likuma 3.1 panta pirmās daļas spēkā stāšanās dienai ir ieguvušas tiesības apkalpot privatizācijas sertifikātu kontus, var turpināt to veikt līdz privatizācijas sertifikātu kontu apkalpošanas nodošanai šā likuma 3.1 panta pirmajā daļā minētajai personai, bet ne vēlāk kā līdz 2014.gada 31.maijam.Ar Ministru kabineta 2013.gada 17.decembra noteikumu Nr.1522 „Noteikumi par privatizācijas sertifikātu kontu apkalpošanas uzdevuma deleģēšanu” (turpmāk – Noteikumi Nr.1522) 2.punktu valsts akciju sabiedrībai „Latvijas Attīstības Finanšu institūcija „Altum” (turpmāk – sabiedrība „Altum”) tika deleģēts ar 2014.gada 1.janvāri veikt privatizācijas sertifikātu kontu apkalpošanas uzdevumu. Pamatojoties uz Noteikumu Nr.1522 4.punktu, šā gada 2.janvārī tika noslēgts līgums par privatizācijas sertifikātu konta apkalpošanas uzdevuma izpildi. Ar Ministru kabineta 2014.gada 1.aprīļa noteikumu Nr.172 „Noteikumi par privatizācijas sertifikātu aprites administrēšanas uzdevuma deleģēšanu” (turpmāk – Noteikumi Nr.172) 2.punktu valsts akciju sabiedrībai "Privatizācijas aģentūra” (turpmāk – Privatizācijas aģentūra) tika deleģēts pildīt valsts pārvaldes uzdevumu, kura ietvaros tiek kontrolēta sertifikātu piešķiršana, emitēšana, to izmantošana un dzēšana, kā arī veiktas citas darbības, kas saistītas ar sertifikātu apgrozības uzraudzību. Pamatojoties uz Noteikumu Nr.172 4.punktu, šā gada 17.aprīlī starp valsti, Ekonomikas ministrijas personā, un Privatizācijas aģentūru tika noslēgts līgums par privatizācijas sertifikātu aprites administrēšanas uzdevuma izpildi. Ministru kabineta 2003.gada 11.februāra noteikumi Nr.71 „Privatizācijas sertifikātu piešķiršanas un privatizācijas sertifikātu kontu atvēršanas noteikumi” (turpmāk – Noteikumi Nr.71) nosaka privatizācijas sertifikātu piešķiršanas termiņus un privatizācijas sertifikātu kontu atvēršanas maksu un kārtību.Lai sakārtotu tiesisko regulējumu, ar Ministru kabineta noteikumu projektu tiek precizētas Noteikumu Nr.71 normas, ievērojot, ka šobrīd ir tikai viena institūcija, kura atbilstoši likuma „Par privatizācijas sertifikātiem” 3.1.panta pirmajai daļai pilda valsts pārvaldes deleģēto uzdevumu - privatizācijas sertifikātu kontu apkalpošanu un minētā institūcija nav kredītiestāde.Vienlaicīgi lai ikreizēji nebūtu jāizdara grozījumi Noteikumos Nr.71, kad mainās persona vai institūcija, kurai pamatojoties uz likuma „Par privatizācijas sertifikātiem” 3.1.panta pirmo daļu deleģēts pildīt privatizācijas sertifikātu kontu apkalpošanas vai privatizācijas sertifikātu aprites administrēšanas uzdevumu, Noteikumos Nr.71 ir norāde uz tiesību normu ar kuru Ministru kabinets nosaka (deleģē) institūciju, kas pildīs valsts pārvaldes uzdevumu – privatizācijas sertifikātu konta apkalpošanu un aprites administrēšanu (likuma „Par privatizācijas sertifikātiem” 3.1 panta pirmā daļa).Ņemot vērā tehniskās problēmas un viedokļu dažādību par turpmāko rīcību ar uzkrāto arhīvu, sabiedrība „Altum” likuma „Par privatizācijas sertifikātiem” pārejas noteikumu 11.punktā noteiktajā termiņā nav pārņēmusi visus privatizācijas sertifikātu kontus no kredītiestādēm, kuras līdz šā likuma [3.1 panta](http://likumi.lv/doc.php?id=34503#p3.1) pirmās daļas spēkā stāšanās dienai bija ieguvušas tiesības apkalpot privatizācijas sertifikātu kontus. Līdz ar to, Ministru kabineta noteikumu projekts paredz papildināt Noteikumus Nr.71 ar pārejas normām, kas nosaka, ka personas, kurām ir piešķirti privatizācijas sertifikāti, pirms sabiedrība „Altum” tos ieskaita viņu atvērtajā privatizācijas sertifikātu kontā (ja tas jau nav atvērts sabiedrībā „Altum”), ir jāpārceļ savs privatizācijas sertifikātu konts no kredītiestādes, kura līdz likuma „Par privatizācijas sertifikātiem” [3.1 panta](http://likumi.lv/doc.php?id=34503#p3.1) pirmās daļas spēkā stāšanās dienai bija ieguvusi tiesības apkalpot privatizācijas sertifikātu kontus, uz sabiedrību „Altum”, ievērojot Ministru kabineta 2007.gada 16.oktobra noteikumos Nr.712 „Privatizācijas sertifikātu izmantošanas noteikumi” 40.1 1 apakšpunktā un 40.1 2 apakšpunktā noteikto.  |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas iedzīvotāji, kuriem piešķirti un joprojām ir tiesīgi ieskaitīt privatizācijas sertifikātu kontos privatizācijas sertifikātus atbilstoši Latvijā nodzīvotajam laikam vai/un politiskajām represijām, kā arī īpašuma kompensācijas sertifikātus par nacionalizēto (zaudēto) mantu. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Privatizācijas aģentūra un sabiedrība „Altum”. |
| 2. | Projekta izpildes ietekme uz pārvaldes funkcijām  | Ministra kabineta noteikumu projekts paredz pienākumus pašvaldībām noteiktā kārtībā reģistrēt lēmumus par sertifikātu piešķiršanu (pašvaldības pieņemtos un no attiecīgajām institūcijām saņemtos) un sastādīt to personu sarakstus, kurām piešķirti sertifikāti (turpmāk - saņēmēju saraksts). Saņēmēju sarakstus apstiprina pašvaldības domes priekšsēdētājs, un pašvaldības tos nosūta administrēšanas institūcijai un privatizācijas sertifikātu kontu turētājam. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

**Anotācijas III, IV, V un VI sadaļa – projekts šīs jomas neskar.**

|  |  |
| --- | --- |
| **Ekonomikas ministrs** | **V.Dombrovskis** |
| **Vīza: valsts sekretārs** | **M.Lazdovskis** |

10.09.2014. 16:51

856

Drāke, 67013162, Martins.Drake@em.gov.lv